L'Eliana commemora el Dia Mundial del Teatre amb diversos actes
12 de Gener de 2017

Amb motiu del Dia Mundial del Teatre el pròxim 27 de març, l'Ajuntament de l'Eliana ha preparat diverses activitats que se celebraran els dies 27, 28 i 29 de març.

El dilluns 27 a les 18:30 hores, en la Casa de la Joventut de la localitat, dos actors de l'APLAE (Associació per a les arts escèniques de l'Eliana) llegiran el “Manifest del Teatre”. Així mateix, tindrà lloc una exhibició dels diferents tallers de formació escènica que imparteix l'organització (dansa creativa i joc dramàtic, educació de la veu i cant, match d'improvisació i interpretació i esgrima escènica).

A les 19:30 hores del dimarts 28, Lola Moltó, actriu de produccions com “L'alquería blanca”, “Hospital central”, “Antes de morir piensa en mí” i diverses obres teatrals, oferirà la seua conferència “Ser o no ser actriu i mare...i no morir en l'intent”. Aquesta activitat es farà en el Centre Sociocultural de l'Eliana.

Els actes de commemoració del Dia Mundial de Teatre culminaran el dimecres 29. A les 18:00 hores, en la Casa de la Joventut, l'associació Teatreliana (Amics del Teatre de l'Eliana) presentarà “Ensayando con clowns”. Es tracta d'un assaig obert amb pallassos (clowns), en el qual el públic podrà participar dels exercicis d'escalfament per a traspassar la línia que separa el jo quotidià del personatge clown.

L'entrada a tots els actes commemoratius del Dia Mundial del teatre és gratuïta, fins a completar aforament.